ХУУЛЬ ТОГТООМЖИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ СУДАЛГАА

Иргэний хэрэг шүүхэд хянан шийдвэрлэх тухай хуульд

нэмэлт оруулах тухай хуулийн төсөл

2023 он

# [**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**](#_4.1._Хүний_эрх,)

Монгол Улсын Үндсэн хуулийн Арван зургаадугаар зүйлийн 14 дэх хэсэгт “Монгол Улсын хууль, олон улсын гэрээнд заасан эрх, эрх чөлөө нь зөрчигдсөн гэж үзвэл уул эрхээ хамгаалуулахаар шүүхэд гомдол гаргах, бусдын хууль бусаар учруулсан хохирлыг нөхөн төлүүлэх, өөрийн болон гэр бүлийн гишүүд, эцэг эх, үр хүүхдийнхээ эсрэг мэдүүлэг өгөхгүй байх, өөрийгөө өмгөөлөх, хууль зүйн туслалцаа авах, нотлох баримтыг шалгуулах, шударга шүүхээр шүүлгэх, хэргээ шүүх ажиллагаанд биеэр оролцох, шүүхийн шийдвэрийг давж заалдах, уучлал хүсэх эрхтэй. ...” гэж заасан.

Монгол Улсын хууль тогтоомжийг 2024 он хүртэл боловсронгуй болгох үндсэн чиглэлийн 91-д “Шүүх хуралдааны өмнөх шатанд шүүхийн урьдчилан шийдвэрлэх ажиллагаатай холбоотой зохицуулалтыг нарийвчлах, оновчтой механизмыг бүрдүүлэх, үндэслэл, журмыг тодорхойлох, арилжаа эрхлэгчид хоорондын маргаан шийдвэрлэх болон бага үнийн дүнтэй хэрэг хянан шийдвэрлэх процессыг хөнгөвчлөх, олон улсын чиг хандлагад нийцүүлэн цахим орчинд хийгдсэн гэрээ, хэлцлийг шүүхэд нотлох баримтаар тооцох эрх зүйн орчныг бүрдүүлэх, иргэн болон захиргааны хэргийн шүүхийн хэрэг, маргааны харьяаллын давхардлыг арилгах, иргэний эрх зүйн харилцаанд оролцогчдын хооронд үүссэн иргэний эрх зүйн маргааныг шүүх хянан шийдвэрлэх ажиллагааны эрх зүйн зохицуулалтыг сайжруулж боловсронгуй болгох” [[1]](#footnote-1) зорилтыг дэвшүүлсэн.

Манай улсын Иргэний хэрэг шүүхэд хянан шийдвэрлэх тухай хууль 2002 онд батлагдсан бөгөөд тус хуулийн 12 дугаар бүлэгт “Гэр бүлийн холбогдолтой хэрэг хянан шийдвэрлэх ажиллагаа”, 13 дугаар бүлэгт “Хэрэг хянан шийдвэрлэх онцгой ажиллагаа”, 14 дүгээр бүлэгт “Гомдлоор авч хэлэлцэх хэргийг хянан шийдвэрлэх ажиллагаа”-г тус тус зохицуулснаас өөрөөр хэргийн онцлогийг харгалзан хэрэг хянан шийдвэрлэх ажиллагааны ялгамж зохицуулалт бий болгосон зохицуулалт байхгүй байна.

Иргэний хэрэг шүүхэд хянан шийдвэрлэх тухай хуулийн хэрэгжилтийн үр нөлөөний судалгаагаар тухайлбал, Шүүхийн ерөнхий зөвлөлийн гаргасан 2022 оны мэдээнд дүүргийн иргэний хэргийн анхан шатны шүүхийн хэмжээнд хэргийг хэлэлцэх нийт 39,691 шүүх хуралдаан зарласнаас 21,619 буюу 54,4 хувь нь хойшлогдсон байна. Хэрэг хянан шийдвэрлэж байгаа дундаж хугацааг тооцоолж гаргахад хүний нөөц болон техникийн нөхцөл байдлаас хамаарч нарийвчилсан судалгаа гаргахад хүндрэлтэй боловч анхан шатны шүүх дунджаар нэг хэргийг 30-120 хоног, зарим төрлийн хэргүүд түүнээс дээш 1-3 жилийн хугацаанд хянан шийдвэрлэгдэж байгаа бөгөөд хяналтын шатны шүүхэд 2022 оны байдлаар нийт 1782 хэрэг хянагдаж байна. 2020 оноос хойш хэрэг 1335, 2015-2019 онд 441, 2011-2014 онд 6 хэрэг хянагдаж байна.

Хэрэг хянан шийдвэрлэх ажиллагааны удаашралтай байдалд хэргийн оролцогчийн хаяг тодорхой бус, шүүхэд хянан шийдвэрлэгдэж байгаа хэрэг буюу нэг шүүгч, туслахад ногдож буй хэргийн тоо хэт их, шүүх хуралдааны танхим, иргэдэд үйлчлэх нөхцөл бололцоо, орчин шаардлага хангахгүй зэрэг төрөөс шалтгаалах хүчин зүйлсүүд нөлөөлж байгаа ч нөгөө талаас бага үнийн дүнтэй хэргийг хянан шийдвэрлэхэд тохирсон хянан шийдвэрлэх ажиллагаа, хэргийн удирдлагын эрх зүйн орчин бий болоогүйгээс үүдэлтэй байна.

Нээлттэй нийгэм форумын 2022 онд гаргасан “Бага үнийн дүнтэй иргэний хэрэг хянан шийдвэрлэж буй шүүхийн практикт хийсэн дүн шинжилгээ” сэдэвт судалгааны бүтээл /<https://forum.mn/post/122184>/-д бага үнийн дүнг 13,000,000 төгрөгөөр тооцсон байх бөгөөд 2019 онд 43,397 иргэний хэрэг шүүхээр шийдвэрлэгдсэнээс 20,624 буюу бараг 48 хувь нь иргэний эрх зүйн маргаан байсан бол үүнээс бага үнийн дүнтэй хэрэг 5,710 байсан нь улсын хэмжээний дүнд 13 хувийг эзэлж байна. Түүнчлэн бага үнийн дүнтэй иргэний хэрэг 2018 онд 5,411 шийдвэрлэгдсэн бол 2019 онд 5,710 болж 299-өөр буюу 5.3 хувиар өсжээ.

Нийслэлийн 6 дүүргийн иргэний хэргийн анхан шатны шүүхийн 2022 онд хянан шийдвэрлэгдсэн нийт 34,083 хэрэг маргааны 8200 хэрэг буюу 24.06 хувь нь 11,000,000 төгрөгөөс бага үнийн дүнтэй хэргүүд байх ба эдгээр хэргээс түүвэрлэн шийдвэрлэсэн хугацааг судлан үзэхэд хэргийг дунджаар 109.4 хоногт хянан шийдвэрлэсэн байна. Нийт шийдвэрлэсэн 11,000,000 төгрөгөөс бага үнийн дүнтэй хэргийн 3.66 хувь нь давж заалдах журмаар гомдол гаргасан бол 1.22 хувь нь хяналтын шатны шүүхэд ханджээ.

Нийслэлийн иргэний хэргийн анхан шатны шүүхүүдээс ажлын ачаалал харьцангуй бага байдаг орон нутгийн тухайлбал, түүвэрлэн авсан Баян-Өлгий, Өмнөговь, Хэнтий, Говь-Алтай аймгийн Иргэний хэргийн анхан шатны шүүхийн 2022 онд шийдвэрлэсэн хэргийн мэдээнээс үзэхэд дундажаар нийт шийдвэрлэсэн хэргийн 12-15 орчим хувь нь 11,000,000 төгрөг хүртэлхи үнийн дүнтэй хэргүүд байх ба эдгээр хэргийн хянан шийдвэрлэсэн дундаж хугацаа 37-75 хоног байна.

Хэргийн онцлог, эрх зүйн харилцааны төдийлөн төвөгтэй бус байдал нь хэргийн оролцогчид тухайн маргааныг аль болох богино хугацаанд, хэрэг хянан шийдвэрлэх ажиллагааны энгийн, ойлгомжтой журмаар шийдвэрлүүлэх хүлээлтийг үүсгэдэг. Энэ ч утгаар шүүх хуралдаан олон удаа хойшлох, нотлох баримт бүрдүүлэх ердийн ажиллагааны хүндрүүлсэн хэлбэрүүд нь хэргийн оролцогчийн бухимдлыг төрүүлж, шүүхэд итгэх итгэлийг бууруулах сөрөг үр дагавартай.

Монгол Улсын шүүх эрх мэдлийн өнөөгийн байдалд дүн шинжилгээ хийх зорилгоор Нээлттэй нийгмийн форумаас хийсэн Шүүхийн индекс 2021 (<http://judindex.forum.mn/>) судалгааны ажилд 6 үндсэн, 42 дэд хэмжигдэхүүнийг ашиглажээ. Үүнээс “Шүүх хэрэг, маргааныг боломжийн хугацаанд шийдвэрлэдэг эсэх” гэсэн асуулгыг олон нийт 24.27 хувиар үнэлсэн нь тус судалгааны ажлын бүх шалгуур үзүүлэлтээс хамгийн бага оноо авсан шалгуур үзүүлэлт болсон байна. Энэ нь шүүхээр үйлчлүүлэгчдийн үнэмлэхүй олонхи нь шүүхийн процесс ажиллагааны удаашралтай байдалд илтэд сэтгэл хангалуун бус байгааг илэрхийлж байна.

Иймд харьцангуй тодорхой эрх зүйн маргаанаас үүдэлтэй, бага үнийн дүнтэй нэхэмжлэлийн шаардлага бүхий иргэний хэргийн онцлогт тохирсон нотлох баримт бүрдүүлэх, үнэлэх ажиллагааг хялбаршуулж, энгийн болгосон, давж заалдах, хяналтын журмаар хандах хугацааг богиносгох замаар шүүхийн хүртээмжийг нэмэгдүүлэх хялбаршуулсан журмаар хянан шийдвэрлэх ажиллагааны тусгайлсан төрлийг бий болгох нь хэрэгцээ, шаардлага байна..

# **ХОЁР.АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

Хэрэг хянан шийдвэрлэх ажиллагаа хурдан шуурхай байх, хялбар байх нь зардал багатай байхтай шууд хамааралтай болно. Мөн бага үнийн дүнтэй хэргийн оролцогчийн шинжээчийн дүгнэлт гаргуулах болон гэрчийн мэдүүлэг авхуулах хүсэлтийг өөр нотлох баримтад үндэслэх боломжгүй бол хангаж шийдвэрлэхээр зохицуулсан. Энэ нь хэрэг хянан шийдвэрлэх ажиллагаа удаашрах, зардал нэмэгдэхээс урьдчилан сэргийлэх нөхцөлийг бүрдүүлсэн.

# **ГУРАВ.АСУУДЛЫГ ЗОХИЦУУЛАХ ХУВИЛБАРУУД, ЭЕРЭГ, СӨРӨГ ҮР ДАГАВАРТ ХИЙСЭН ХАРЬЦУУЛАЛТ**

Энэхүү тайланд дурдсан асуудлуудыг шийдвэрлэх хувилбаруудыг тус бүрээр авч үзвэл:

|  |  |  |  |
| --- | --- | --- | --- |
| **Хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1. | “Тэг” хувилбар | Бага үнийн дүнтэй хэргийг хялбар аргаар шийдвэрлэх боломжгүй | Зардал нэмэгдэхгүй боловч үүссэн асуудал шийдвэрлэгдэхгүй. | Үр дүнгүй |
| 2. | Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх | Бага үнийн дүнтэй хэргийг хялбар аргаар гагцхүү шүүх шийдвэрлэх тул хэрэгжүүлэх боломжгүй | Хэрэгжүүлэх боломжгүй тул зардал байхгүй | Үр дүнгүй |
| 3. | Зах зээлийн механизмаар дамжуулан төрөөс зохицуулалт хийх | Асуудал үүссэн гол шалтгаантай холбоогүй тул зорилгод хүрэх боломжгүй. | Зардал, үр өгөөж тооцох боломжгүй. | Үр дүнгүй |
| 4. | Төрөөс санхүүгийн интервенц хийх | Асуудал үүссэн гол шалтгаантай холбоогүй тул зорилгод хүрэх боломжгүй. | Зардал, үр өгөөж тооцох боломжгүй. | Үр дүнгүй |
| 5. | Төрийн бус байгууллага, хувийн хэвшлээр тодорхой чиг үүрэг гүйцэтгүүлэх | Асуудал үүссэн гол шалтгаантай холбоогүй тул зорилгод хүрэх боломжгүй. | Зардал, үр өгөөж тооцох боломжгүй. | Үр дүнгүй |
| 6. | Захиргааны шийдвэр гаргах | Эрх зүйн тодорхой үндэслэл байхгүй тул захиргааны шийдвэр гаргах боломжгүй. | Зардал, үр өгөөж тооцох боломжгүй. | Үр дүнгүй |
| **7.** | **Хууль тогтоомжийн төсөл боловсруулах** | Хэрэг хянан шийдвэрлэх ажиллагаа хурдан шуурхай байх, хялбар байх | **Зардал нэмэгдэх боловч эерэг үр дүнтэй.** | **Үр дүнтэй** |

### 3.1.Хамгийн үр дүнтэй хувилбарын тухай

Дээрх хувилбаруудыг харьцуулан үзэхэд “тэг” хувилбар буюу шинээр зохицуулалт хийхээс татгалзах, хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх, зах зээлийн механизмаар дамжуулан төрөөс зохицуулалт хийх, төрөөс санхүүгийн интервенц хийх, төрийн бус байгууллага, хувийн хэвшлээр тодорхой чиг үүргийг гүйцэтгүүлэх, захиргааны шийдвэр гаргах хувилбарууд нь дээрх асуудлыг шийдвэрлэх гарц биш болох нь тодорхой байна.

Иймд дээр дэвшүүлсэн асуудлыг хууль тогтоомжийн төсөл боловсруулах хувилбараар зохицуулж, шийдвэрлэх нь хамгийн үр дүнтэй арга болно.

# **ДӨРӨВ.СОНГОСОН ХУВИЛБАРЫН ҮР НӨЛӨӨГ ТАНДАН СУДАЛСАН БАЙДАЛ**

Иргэний хэрэг шүүхэд хянан шийдвэрлэх тухай хуульд нэмэлт оруулах тухай хуулийн төслийг 1) Хүний эрх, эдийн засаг, нийгэм, байгаль орчинд үзүүлэх үр нөлөө; 2) Монгол Улсын Үндсэн хууль, Монгол Улсын олон улсын гэрээ, бусад хууль тогтоомжтой нийцэж байгаа эсэхийг уг хэсгээр судалсан болно.

### **4.1. Хүний эрх, эдийн засаг, нийгэм, байгаль орчинд үзүүлэх нөлөө**

### **4.1.1.Хүний эрхэд үзүүлэх үр нөлөө**

 Хуулийн төсөл боловсруулах хувилбар нь хүний эрхэд ямар нэгэн сөрөг нөлөө үзүүлэхгүй, бөгөөд харин Үндсэн хуульд заасан эрхийг эдлэх эерэг нөлөө үзүүлнэ.

### **4.1.2.Эдийн засагт үзүүлэх үр нөлөө**

Хуулийн төсөл боловсруулах хувилбар нь эдийн засагт сөрөг нөлөө үзүүлэхгүй, иргэний хэрэг шүүхэд хянан шийдвэрлэх ажиллагааг түргэн, шуурхай болгоход нөлөө үзүүлнэ.

### **4.1.3.Нийгэмд үзүүлэх үр нөлөө**

Хуулийн төсөл боловсруулах хувилбар нь эдийн засагт сөрөг нөлөө үзүүлэхгүй, иргэний хэрэг шүүхэд хянан шийдвэрлэх ажиллагааг түргэн, шуурхай болгоход нөлөө үзүүлснээр иргэдийн шүүхэд итгэх итгэл нэмэгдэж, зөрчигдсөн эрхээ цаг алдалгүй сэргэлгээх нөхцөл бүрдэж, нийгэмд эерэг нөлөө үзүүлнэ.

### **4.1.4.Байгаль орчинд үзүүлэх үр нөлөө**

Хуулийн төсөл боловсруулах хувилбар нь байгаль орчинд ямар нэгэн сөрөг нөлөө үзүүлэхгүй.

# **ТАВ. ЗОХИЦУУЛАЛТЫН ХУВИЛБАРУУДЫН ХАРЬЦУУЛСАН ДҮГНЭЛТ**

Бага үнийн дүнтэй иргэний хэрэг, маргааны зөвхөн шүүхээр шийдвэрлэх боломжтой тул харьцуулах шаардлагагүй байна.

|  |  |
| --- | --- |
| **Шалгуур үзүүлэлт** | ***Зохицуулалтын хувилбар*: Шинээр хууль боловсруулах** |
| Зорилгод хүрэх байдал | Цаг, хугацаа хэмнэх, түргэн шуурхай байх |
| Хүний эрх, эдийн засаг, байгаль орчинд үзүүлэх үр нөлөө | Хүний эрх, эдийн засаг, байгаль орчинд сөрөг нөлөө үзүүлэхгүй |
| Зардал үр өгөөжийн харьцаа | Үр өгөөжтэй, зардал нэмэгдэхгүй |
| Гарч болох сөрөг үрдагаврыг илрүүлэх | Байхгүй. |
| Хууль тогтоомжтой нийцтэй эсэх | Олон улсын болон дотоодын хууль тогтоомжуудтай нийцэж байгаа болно. |
| Тухайн зохицуулалтаархууль ёсны ашиг сонирхол нь хөндөгдөх этгээдийг тогтоох | байхгүй |

### **ДҮГНЭЛТ**

Хуулийн төсөл батлагдсанаар иргэний хэрэг хянан шийдвэрлэх ажиллагааны удаашрал багасаж, иргэдэд хурдан шуурхай, хялбар байдлаар үр дүнтэй үйлчлэх шүүхийн хүртээмж дээшилнэ. Хэргийн онцлогт тохирсон, маргаан хянан шийдвэрлэх ажиллагааны уян хатан зохицуулалт бий болно. Шаардсан мөнгөн дүнгээсээ их хэмжээний зардал үүсгэн хэт урт хугацаагаар шүүхээр маргахаас халширч, шүүхийн үйлчилгээг авахаас татгалзах явдлыг багасгахын зэрэгцээ нэгэнт шүүхэд хянан шийдвэрлэх процесс эхлүүлсэн иргэд, хуулийн этгээдийн зөрчигдсөн эрхийг богино хугацаанд шударгаар сэргээх боломж нэмэгдэх юм.

Ингэснээр хэргийн оролцогчид үүсэх нийгмийн зардал багасаж, шүүхийн үйл ажиллагааны цахимжилттай уялдан шүүхээр үйлчлүүлэх иргэдэд таатай, тэдний хэрэгцээнд нийцсэн тав тухтай шүүхийн орчныг бий болгох эхний алхам бүрдэнэ. Үр дүнтэй, уян хатан шүүн таслах ажиллагаа нь шүүхийн цахимжилт, түүгээр дамжин хэрэгжих ил тод байдлын тусламжтайгаар нээлттэй шүүхийг бүтээж шүүхэд итгэх олон нийтийн итгэлийг дээшлүүлэхээс гадна Монгол Улсын Үндсэн хуулиар тодорхойлсон хүний зөрчигдсөн эрхийг сэргээхэд нэг чухал эрх зүйн орчин бүрдэх болно.

# **ЗУРГАА. ОЛОН УЛСЫН БОЛОН БУСАД УЛСЫН ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Бусад улсын жишгийг авч үзвэл бага үнийн дүнтэй маргааныг хурдан шуурхай шийдвэрлэх тусгай хэрэг хянан шийдвэрлэх процессыг бий болгосон байх явдал нийтлэг бөгөөд ихэвчлэн мөнгөн төлбөрийн үүргийг шаардаж буй нэхэмжлэлд тодорхой үнийн дүнгийн дээд хязгаар тавигддаг.

|  |  |  |
| --- | --- | --- |
| **№** | **Улс, орнууд** | **Бага үнийн дүнтэй хэргийн шалгуур** |
| 1 | Европын холбоо | 5,000 евро хүртэл[[2]](#footnote-2) |
| 2 | Англи | 10,000 фунтээс хэтрэхгүй байх[[3]](#footnote-3)  |
| 3 | Япон | 1,400,000 иен хүртэл[[4]](#footnote-4) |
| 4 | Солонгос | 30,000,000 воноос хэтрэхгүй байх[[5]](#footnote-5) |

 Тухайлбал, Солонгосыг авч үзвэл бага үнийн дүнтэй хэргийн хүрээг 30,000,000 воноос хэтрэхгүй байхаар тодорхойлсон бөгөөд үүнийг төгрөг рүү шилжүүлбэл 75 сая орчим төгрөг юм.

# **ДОЛОО. ЗӨВЛӨМЖ, ДҮГНЭЛТ**

Бага үнийн дүнтэй хэргийн бусад хэргээс ялгарах онцлог нь дийлэнх тохиолдолд хэргийн үйл баримт тодорхой, маргаан багатай байдаг шинжийг агуулдаг. Энэхүү шинж чанар дээр тулгуурлан бага үнийн дүнтэй хэрэг хянан шийдвэрлэх ажиллагааны зорилт нь иргэний хэргийг хурдан шуурхай, хялбар, зардал багатай байдлаар шийдвэрлэх боломжтой байна. Иймээс манай улсад гарч буй иргэний хэргийн дундаас үйл баримт тодорхой, маргаан багатай байдаг шинжийг агуулсан хэргийг бага үнийн дүнтэй хэрэг хянан шийдвэрлэх ажиллагааны объект болгох боломжтой байна.

 Ингэснээр бага үнийн дүнтэй хэрийг хялбар байдлаар шийдвэрснээр зардал, цаг хугацаа хэмнэх давуу талууд бий болно.

### **Хавсралт 1.**

### **Хүний эрхэд үзүүлэх үр нөлөө**

 Хүснэгт 1

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| 1. **Хүний эрхийн суурь зарчмуудад нийцэж байгаа эсэх**

  | 1.1.Ялгаварлан гадуурхахгүй ба тэгш байх |
| 1.1.1.Ялгаварлан гадуурхахыг хориглох эсэх | **Тийм** |  | Ялгаварлан гадуурхсан зохицуулалт байхгүй  |
|  1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |  | **Үгүй** | Ялгаварлан гадуурхсан зохицуулалт байхгүй  |
|  1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | **Тийм** |  |  Нийцэж байгаа |
| 1.2.Оролцоог хангах |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх |  | **Үгүй** |   |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | **Тийм** |  | Асуудал тус бүрээр бүлгүүдийг тодорхойлж, тэдэнд үзүүлэх нөлөөг тооцсон. |
| 1.3.Хууль дээдлэх зарчим ба сайн засаглал, хариуцлага |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** |  | Иргэн, хувь хүний эрх ашгийг хамгаална.  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмын талаар НҮБ-аас өгсөн зөвлөмжид нийцэж байгаа эсэх | **Тийм** |  |   |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | **Тийм** |  |   |
| 1. **Хүний эрхийг хязгаарласан зохицуулалт агуулсан эсэх**
 | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх |  | **Үгүй** | Хязгаарлалт байхгүй |
| 2.2.Хязгаарлалт тогтоох нь зайлшгүй эсэх |  | **Үгүй** | Хязгаарлалт байхгүй |
| 1. **Эрх агуулагч**
 |  3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** |  |  |
| 3.2.Эрх агуулагчдыг эмзэг байдлаар нь ялгаж тодорхойлсон эсэх |  | **Үгүй** | Хамааралгүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  | **Үгүй** |  Хамааралгүй |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) |  | **Үгүй** |  Хамааралгүй |
| **4. Үүрэг хүлээгч** | 4.1.Үүрэг хүлээгчдийг тодорхойлсон эсэх | **Тийм** |  |   |
| **5. Жендерийн эрх тэгш байдлыг хангах тухай хуульд нийцүүлсэн эсэх** | 5.1.Жендерийн үзэл баримтлалыг тусгасан эсэх |  | **Үгүй** |  Хамааралгүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх |  |  **Үгүй** |  Хамааралгүй |

### **Эдийн засагт үзүүлэх үр нөлөө**

 Хүснэгт 2

|  |  |  |  |
| --- | --- | --- | --- |
|  **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| **1.Дэлхийн зах зээл дээр өрсөлдөх чадвар** | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) |  | **Үгүй** |  Ямар нэгэн сөрөг нөлөө байхгүй. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх |  | **Үгүй** | Ямар нэгэн сөрөг нөлөө байхгүй. |
| **2.Дотоодын зах зээлийн өрсөлдөх чадвар болон тогтвортой байдал** | 2.1.Хэрэглэгчдийн шийдвэр гаргах боломжийг бууруулах эсэх |  | **Үгүй** |  Шийдвэр гаргах боломжийг нэмэгдүүлнэ. |
| 2.2.Хязгаарлагдмал өрсөлдөөний улмаас үнийн хөөргөдлийг бий болгох эсэх |  | **Үгүй** | Ямар нэгэн сөрөг нөлөө байхгүй. |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх |  | **Үгүй** | Ямар нэгэн сөрөг нөлөө байхгүй. |
| 2.4.Зах зээлд шинээр монополыг бий болгох эсэх |  | **Үгүй** | Ямар нэгэн сөрөг нөлөө байхгүй. |
| **3.Аж ахуйн нэгжийн үйлдвэрлэлийн болон захиргааны зардал** | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх |  | **Үгүй** |  Ямар нэгэн сөрөг нөлөө байхгүй. |
| 3.2.Санхүүжилтийн эх үүсвэр олж авахад нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх |  | **Үгүй** | Ямар нэгэн сөрөг нөлөө байхгүй. |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  | **Үгүй** | Ямар нэгэн сөрөг нөлөө байхгүй. |
| 3.5.Аж ахуйн нэгжийг үйл ажиллагаагаа зогсооход хүргэх эсэх |  | **Үгүй** | Ямар нэгэн сөрөг нөлөө байхгүй. |
| **4.Мэдээлэх үүргийн улмаас үүсч байгаа захиргааны зардлын ачаалал** | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх |  | **Үгүй** | Цаг хугацаа хэмнэснээр зардал багасна |
| **5.Өмчлөх эрх** | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх |  | **Үгүй** | Ямар нэгэн сөрөг нөлөө байхгүй. |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |  | **Үгүй** | Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх |  | **Үгүй** | Ямар нэгэн сөрөг нөлөө байхгүй |
| **6.Инновац болон судалгаа шинжилгээ** | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх |  | **Үгүй** | Ямар нэгэн сөрөг нөлөө байхгүй. |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх |  | **Үгүй** | Ямар нэгэн сөрөг нөлөө байхгүй. |
| **7.Хэрэглэгч болон гэр бүлийн төсөв** | 7.1.Хэрэглээний үнийн түвшинд нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх |  | **Үгүй** | Ямар нэгэн сөрөг нөлөө байхгүй. |
| 7.3.Хэрэглэгчдийн эрх ашигт нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| **8.Тодорхой бүс нутаг, салбарууд** | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх |  | **Үгүй** | Ямар нэгэн сөрөг нөлөө байхгүй. |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| **9.Төрийн захиргааны байгууллага** | 9.1.Улсын төсөвт нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх |  | **Үгүй** | Ямар нэгэн сөрөг нөлөө байхгүй. |
| 9.3.Төрийн байгууллагад захиргааны шинэ чиг үүрэг бий болгох эсэх |  | **Үгүй** | Ямар нэгэн сөрөг нөлөө байхгүй. |
| **10.Макро эдийн засгийн хүрээнд** | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх |  | **Үгүй** | Ямар нэгэн сөрөг нөлөө байхгүй. |
| 10.3.Инфляц нэмэгдэх эсэх |  | **Үгүй** | Ямар нэгэн сөрөг нөлөө байхгүй. |
| **11.Олон улсын харилцаа** | 11.1.Монгол Улсын олон улсын гэрээтэй нийцэж байгаа эсэх |  | **Үгүй** | Уг чиглэлээр нэгдэн орсон конвенц, олон улсын гэрээ одоогоор байхгүй.   |

### **Нийгэмд үзүүлэх үр нөлөө**

Хүснэгт 3

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| **1.Ажил эрхлэлтийн байдал, хөдөлмөрийн зах зээл** | 1.1.Шинээр ажлын байр бий болох эсэх |  | **Үгүй** |   |
| 1.2.Шууд болон шууд бусаар ажлын байрны цомхотгол бий болгох эсэх |  | **Үгүй** |   |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх |  | **Үгүй** |  |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **2.Ажлын стандарт, хөдөлмөрлөх эрх** | 2.1.Ажлын чанар, стандартад нөлөөлөх эсэх |  | **Үгүй** |   |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх |  | **Үгүй** |   |
| 2.4.Шинээр ажлын стандарт гаргах эсэх |  | **Үгүй** |   |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх |  | **Үгүй** |   |
| **3.Нийгмийн тодорхой бүлгийг хамгаалах асуудал** | 3.1.Шууд болон шууд бусаар тэгш бус байдал үүсгэх эсэх |  | **Үгүй** | Ямар нэгэн сөрөг нөлөө байхгүй. |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт |  | **Үгүй** | Ямар нэгэн сөрөг нөлөө байхгүй. |
| 3.3.Гадаадын иргэдэд илэрхий нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун** | 4.1.Засаглалын харилцаанд оролцогчдод нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** |  |  |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | **Тийм** |  | Ямар нэгэн сөрөг нөлөө байхгүй. |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | **Тийм** |  | Иргэдийн шүүхэд хандах, асуудлаа шийдвэрлүүлэх эрх хандагдана |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **5.Нийтийн эрүүл мэнд, аюулгүй байдал** | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **6.Нийгмийн хамгаалал, эрүүл мэнд, боловсролын систем** | 6.1.Нийгмийн үйлчилгээний чанар, хүртээмжид нөлөөлөх эсэх |  |  **Үгүй** |  |
| 6.2.Ажилчдын боловсрол, шилжилт хөдөлгөөнд нөлөөлөх эсэх |  | **Үгүй** |  |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **7.Гэмт хэрэг, нийгмийн аюулгүй байдал** | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 7.2.Хуулийг албадан хэрэгжүүлэхэд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 7.3.Гэмт хэргийн илрүүлэлтэд нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| **8.Соёл** | 8.1.Соёлын өвийг хамгаалахад нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 8.3.Иргэдийн түүх, соёлоо хамгаалах оролцоонд нөлөөлөх эсэх |  | **Үгүй** | Ямар нэгэн сөрөг нөлөө байхгүй. |

### **Байгаль орчинд үзүүлэх үр нөлөө**

 Хүснэгт 4

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| **1.Агаар** | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх |  | **Үгүй** | Ямар нэгэн сөрөг нөлөө байхгүй. |
| **2.Зам тээвэр, түлш, эрчим хүч** | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх |  | **Үгүй** | Ямар нэгэн сөрөг нөлөө байхгүй. |
| 2.2.Эрчим хүчний хэрэглээг нэмэгдүүлэх эсэх |  | **Үгүй** | Ямар нэгэн сөрөг нөлөө байхгүй. |
| 2.3.Эрчим хүчний үйлдвэрлэлд нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 2.4.Тээврийн хэрэгслийн агаарын бохирдлыг нэмэгдүүлэх эсэх |  | **Үгүй** | Ямар нэгэн сөрөг нөлөө байхгүй. |
| **3.Ан амьтан, ургамлыг хамгаалах** | 3.1.Ан амьтны тоо хэмжээг бууруулах эсэх |  | **Үгүй** | Ямар нэгэн сөрөг нөлөө байхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **4.Усны нөөц** | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| 4.2.Усны бохирдлыг нэмэгдүүлэх эсэх |  | **Үгүй** | Ямар нэгэн сөрөг нөлөө байхгүй. |
| 4.3.Ундны усны чанарт нөлөөлөх эсэх |  | **Үгүй** | Ямар нэгэн сөрөг нөлөө байхгүй. |
| **5.Хөрсний бохирдол** | 5.1.Хөрсний бохирдолтод нөлөө үзүүлэх эсэх |  | **Үгүй** | Ямар нэгэн сөрөг нөлөө байхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх |  | **Үгүй** | Ямар нэгэн сөрөг нөлөө байхгүй. |
| **6.Газрын ашиглалт** | 6.1.Ашиглагдаагүй байсан газрыг ашиглах эсэх |  | **Үгүй** | Ямар нэгэн сөрөг нөлөө байхгүй. |
| 6.2.Газрын зориулалтыг өөрчлөх эсэх |  | **Үгүй** | Ямар нэгэн сөрөг нөлөө байхгүй. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх |  | **Үгүй** | Ямар нэгэн сөрөг нөлөө байхгүй. |
| **7.Нөхөн сэргээгдэх/нөхөн сэргээгдэхгүй байгалийн баялаг** | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх |  | **Үгүй** | Ямар нэгэн сөрөг нөлөө байхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх |  | **Үгүй** | Ямар нэгэн сөрөг нөлөө байхгүй. |

1. “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Монгол Улсын Их Хурлын 2021 оны 12 дугаар тогтоолын хавсралт, Төрийн мэдээлэл эмхтгэл 2021 оны №11 [↑](#footnote-ref-1)
2. Сүүлд нэвтэрсэн:2023.09.15. https://europa.eu/youreurope/business/dealing-with-customers/solving-disputes/european-small-claims-procedure/index\_en.htm [↑](#footnote-ref-2)
3. Сүүлд нэвтэрсэн:2023.09.15. https://www.citizensadvice.org.uk/law-and-courts/legal-system/small-claims/making-a-small-claim/ [↑](#footnote-ref-3)
4. Сүүлд нэвтэрсэн:2023.09.15. https://www.courts.go.jp/english/judicial\_sys/qa\_on\_Summary\_Court\_Procedure/index.html [↑](#footnote-ref-4)
5. Сүүлд нэвтэрсэн: 2023.09.15.https://jifi.scourt.go.kr/foreigner/en/html/proceedings/civil/ small\_claims\_cases.html [↑](#footnote-ref-5)